OpenLLM-France/wikimedia huggingface dataset:
# Sílvio Danaílov

Sílvio Danaílov (en búlgar: Силвио Данаилов; nascut el 21 d'abril de 1961) és un jugador d'escacs búlgar, que té el títol de Mestre Internacional des de 1984, i és el mànager de dos excampions del món d'escacs, Vesselín Topàlov i Ruslan Ponomariov.
Danaílov va prendre notorietat durant el Campionat del món de 2006 quan va fer acusacions de trampes contra el rival de Topàlov, Vladímir Kràmnik (qui finalment va guanyar el matx). El 28 de setembre de 2006, Danaílov es va queixar als organitzadors del matx i a la premsa de les repetides visites de Kràmnik al lavabo. Va destacar que els lavabos eren l'únic lloc que no estava sota control de vídeo o àudio, i va dir que la freqüència de les visites de Kràmnik al lavabo era "estranya, si no sospitosa". Danaílov va suggerir que Topàlov hauria d'abandonar el matx si la situació no es corregia. El 4 d'octubre de 2006, Danaílov va fer una roda de premsa per mostrar quelcom que anomenà "estadístiques coincidents" que mostraven el percentatge de vegades que Kràmnik va fer una jugada recomanada pel programa d'escacs de Chessbase Fritz 9 en aquella posició. El comunicat de premsa no indicava un percentatge semblant pel cas de Topàlov.
Des de 2010, Sílvio Danaílov és el nou president de l'European Chess Union. Va guanyar les eleccions durant l'olimpíada de 2010 a Khanti-Mansisk, amb 30 vots, derrotant així Ali Nihat Yazıcı, amb 24 vots. Sílvio Danaílov va succeir a Boris Kutin, que va tenir un mandat molt reeixit al capdavant de l'ECU.

## Referències

* ↑ «Nota biogràfica de Sílvio Danaílov» (en anglès). Chessgames.com. [Consulta: 8 novembre 2013].
* 1 2 «Topalov threatens to abandon the World Championship Match». ChessBase, 28-09-2006. [Consulta: 29 setembre 2006].
* ↑ «Kasparov: no laughing matter!». ChessBase, 28-08-2003. [Consulta: 20 octubre 2006]. (anglès)
* ↑ "Silvio Danailov accuses Kramnik of using Fritz 9", Chessbase, 4 d'octubre de 2006.

## Enllaços externs

* Videoentrevista amb Sílvio Danaílov Arxivat 2011-07-08 a Wayback Machine.
# Els Verds - L'Alternativa Ecologista

Els Verds - L'Alternativa Ecologista (EV-AE), conegut fins a l'any 2006 com a Alternativa Ecologista de Catalunya (AEC), és un partit polític ecologista català creat el 1989 aleshores amb el nom d'Els Verds-Unió Verda.
El partit va concórrer a les eleccions al Parlament de Catalunya de 1992 amb una candidatura que portava per nom Els Verds-Unió Verda (Alternativa Ecologista de Catalunya), amb la qual va obtenir 14.154 vots (0,54% dels vots).
El 1993 participà en el procés de creació d'Els Verds (Confederació Ecologista de Catalunya), tot i que el fet de negar-se a presentar-se a les eleccions al Parlament de Catalunya de 1995 en coalició amb Iniciativa per Catalunya provocà que quedés al marge de la coalició i que decidís presentar-se pel seu compte, amb el nom d'Alternativa Ecologista de Catalunya-Adherits a Els Verds Europeus, tot obtenint 14.651 vots (0,45% dels vots). El 1995 també es presentà a les eleccions locals en algunes poblacions com ara Mataró.
A les eleccions generals espanyoles de 1996 es presentà en una candidatura anomenada Els Verds Europeus - Alternativa Ecologista de Catalunya.
El 2003, el partit es presentà a les eleccions locals amb el nom d'Els Verds - Ecopacifistes de Catalunya, tot i que a partir de les eleccions generals espanyoles de 2004 ja ho feu amb el nom de Els Verds - L'Alternativa Ecologista.

## Referències

* 1 2 3 4 Història electoral marca 1989 com any d'aparició d'Els Verds-Unió Verda i els resultats electorals posteriors
* ↑ Història d'Els Verds-Alternativa Ecologista
* ↑ Referències al web de Los Verdes

## Enllaços externs

* Manual per votar verd
# Albertson Van Zo Post

Albertson Van Zo Post (Cincinnati, Estats Units 1866 - Nova York 1938) fou un tirador d'esgrima nord-americà, guardonat amb cinc medalles olímpiques.

## Biografia

Va néixer el 28 de juliol de 1866 a la ciutat de Cincinnati, població situada a l'estat d'Ohio.
Va morir el 23 de gener de 1938 a la seva residència de la ciutat de Nova York.

## Carrera esportiva

Van Zo Post va participar, als 37 anys, en els Jocs Olímpics d'Estiu de 1904 realitzats a Saint Louis (Estats Units), on va aconseguir guanyar la medalla d'or en la prova de Singlestick, la medalla de plata en la prova de floret i la medalla de bronze en la prova d'espasa i sabre. En aquests Jocs, així mateix, aconseguí guanyar la medalla d'or en la prova de floret per equips formant part de l'Equip Mixt.
Va participar, als 45 anys, en els Jocs Olímpics d'Estiu de 1912 celebrats a Estocolm (Suècia), on va participar en les proves individuals de floret, espasa i sabre, així com per equips de d'espasa, sense obtenir cap resultat destacable.
Al llarg de la seva carrera va aconseguir guanyar el títol nacional del seu país de floret (1895), espasa (1896 i 1912) i sabre (1901, 1902 i 1903).

## Notes

* ↑ En aquests Jocs el Comitè Olímpic Internacional en la seva Base de Dades cita Van Zo Post com a cubà, si bé altres fonts i el propi Comitè Olímpic Estatunidenc el cita com a nord-americà.

## Enllaços externs

* (anglès) www.databaseolympics.com - Albertson Van Zo Post
# Yolanda Castaño Pereira

Yolanda Castaño Pereira (Santiago de Compostela, 19 d'abril de 1977) poeta, pintora i crítica literària gallega en llengua gallega.
Des del 1990 viu a La Corunya on estudià Batxillerat i Filologia Espanyola a la Universitat de La Corunya.
Ha traduït els seus poemes al castellà, ha estat Secretària General de l'Asociación de Escritores en Lingua Galega (AELG) i de Letras de Cal, i col·laborat en diverses publicacions com Festa da palabra silenciada, Dorna, A xanela, Clave Orión, La Flama en el Espejo, Quimera, O Correo Galego, A nosa terra, Elipse, Enclave, El Mundo…
Dirigeix la revista Valdeleite amb Olga Novo i col·labora amb el programa Cifras e Letras de TVG.

## Obres

* Elevar as pálpebras. La Corunya: Espiral Maior, 1995.
* Delicia. La Corunya: Espiral Maior, 1998.
* Vivimos no ciclo das erofanías. La Corunya: Espiral Maior, 1998.
* Edónica. La Corunya: Espiral Maior, 2000.
* O libro da egoísta. Vigo: Galaxia S.A., 2003.
* Libro de la egoísta. Madrid: Visor, 2006.
* Profundidade de Campo. La Corunya: Espiral Maior, 2007
* Erofanía, Espiral Maior, 2009
* A segunda lingua, PEN Clube de Galicia, 2014

## Premis

* Premio Antonio García Hermida
* Premio Atlántida (1993)
* Premio Francisco Fernández del Riego
* III Premio Fermín Bouza Brey (1994)
* II Premio de Poesía John Carballeira (1997)
* Premio de la Crítica de poesía gallega (1998)
* Premio de poesía Espiral Maior (2007)

## Enllaços externs

* Página de Yolanda Castaño
# Gourmandises

Gourmandises és un àlbum de música d'Alizée que fou llençat el 13 de març del 2001. Els productores van ser Mylène Farmer i Laurent Boutonnat.

## Llista de cançons

* "Moi... Lolita" — 4'16
* "Lui ou toi" — 4'15
* "L'Alizé" — 4'15
* "J.B.G." — 3'55
* "Mon Maquis" — 5'40
* "Parler tout bas" — 4'35
* "Veni, vidi, vici" — 4'20
* "Abracadabra" — 4'00
* "Gourmandises" — 4'10
* "À quoi rêve une jeune fille" — 4'05

## Enllaços externs

* Arxivat 2012-06-29 at Archive.is
# Éva Karakas

Éva Karakas (nascuda Fürst ; 15 de febrer de 1922 - 7 de maig de 1995) va ser una jugadora d'escacs hongaresa. Va guanyar el Campionat d'escacs hongarès femení els anys 1954, 1956, 1962, 1965–66 i 1975–76, i el Campionat del món sènior d'escacs femení el 1991, 1992 i 1994. Va jugar amb la selecció hongaresa a les tres primeres edicions de l'Olimpíada d'escacs femenina, celebrades el 1957, 1963 i 1966.
Karakas va competir al Torneig de Candidates al Campionat del Món Femení el 1959, 1961 i 1964. Va participar en el torneig interzonal femení l'any 1973.

## Referències

* ↑ Karakas, Éva Arxivat 2016-04-02 a Wayback Machine.. terasz.hu
* ↑ Other World Chess Champions. mark-weeks.com
* ↑ Éva Karakas team chess record at Olimpbase.org

## Enllaços externs

* Historial d'Elo a OlimpBase.org
* Historial d'Elo d'Eva Karakas-Kertesz a OlimpBase.org
# Károlyné Honfi

Károlyné Honfi (Budapest, 16 d'abril de 1933 - Budapest, 10 d'octubre de 2010) va ser una jugadora d'escacs hongaresa que tenia el títol de la FIDE de Mestra Internacional Femenina (WIM, 1969). Va guanyar una vegada el Campionat d'escacs femení d'Hongria (1961).

## Resultats destacats en competició

Des de finals de la dècada de 1950 fins a finals de la dècada de 1960, Károlyné Honfi va ser una de les principals jugadores d'escacs hongareses. Ha guanyat cinc medalles als campionats d'escacs femenins hongaresos: una d'or (1962) i quatre de plata (1959, 1963, 1964, 1968). El 1969, va rebre el títol de Mestra Internacional Femenina de la FIDE (WIM).
Károlyné Honfi va jugar representant Hongria a l'Olimpíada d'escacs femenina:
* El 1969, al primer tauler de reserva a la 4a Olimpíada d'escacs (femenina) a Lublin (+2, =1, -1) i hi va guanyar la medalla de plata per equips.
També coneguda com a jugadora d'escacs per correspondència, Károlyné Honfi va jugar representant Hongria a la 2a Olimpíada d'escacs per correspondència femenina (1980-1982). El 1977, va rebre el títol de Mestre Internacional Femení per correspondència de l'ICCF.

## Referències

* ↑ Bartelski, Wojciech. «Women's Chess Olympiads :: Károlyné Honfi». OlimpBase.org.
* ↑ «ICCF Correspondence Chess Olympiad / Fernschach Olympiade». TeleSchach.de.
# Aman Hambleton

Aman Hambleton (nascut el 30 de desembre de 1992) és un Gran Mestre d'escacs canadenc. És conegut com a un dels Chessbrah, juntament amb altres Grans Mestres com Eric Hansen, Robin van Kampen i Yasser Seirawan.

## Carrera escaquística

Hambleton va néixer el 1992 a Halifax, Nova Escòcia, i va aprendre a jugar als escacs als cinc anys. Es va mudar a Toronto als sis anys i va jugar el seu primer torneig el mateix any. Va assistir al Woburn Collegiate Institute .
Va guanyar el títol de mestre internacional (IM) el 2013, i la FIDE li va atorgar el títol de Gran Mestre (GM) l'abril del 2018, convertint-se en el desè GM del Canadà. Va guanyar la seva primera norma GM al Festival d'escacs de la UNAM el 2012, encara que era mestre FIDE, però no va aconseguir la segona norma fins a l'Open de Reykjavik l'abril del 2017. Al març de 2017 havia promès no afaitar-se la barba fins que no aconseguís el títol de GM, donant lloc a una llarga barba quan va obtenir la seva tercera norma GM al desembre de 2017. També va guanyar el Campionat d’Escacs Obert del Canadà el juliol de 2017, compartint el primer lloc amb Razvan Preotu amb una puntuació de 6½ / 9.
Hambleton va representar el Canadà a la 41a Olimpíada d'escacs. En el tauler de reserva, va realitzar una puntuació de 3½/7 (+2–2=3). Va jugar en el tauler de reserva un altre cop a la 43a Olimpíada d'escacs. Va perdre en la primera ronda contra Rijendra Rajbhandari, qui tenia un elo de 1937, però va guanyar les seves últimes quatre partides per acabar en 4½/7 (+4–2=1). A gener de 2021 Hambleton és el 10è jugador canadenc amb més elo, sent aquest de 2454.

## Referències

* 1 2 Sunway Sitges: Aravindh Wins, Hambleton To Shave Beard Chess.com
* ↑ About Arxivat 2020-08-14 a Wayback Machine. Chessbrahs
* ↑ «Top Players - 2013 Canadian Open». Arxivat de l'original el 2022-09-04. [Consulta: 20 juny 2021].
* ↑ 1st quarter Presidential Board Meeting 2013, 18-20 January, Yerevan, ARM FIDE
* ↑ 1st quarter Presidential Board Meeting 2018, April 6-9, Minsk, Belarus FIDE
* ↑ On Chess: The quest to grandmaster title at the St. Louis Invitational St. Louis Public Radio
* ↑ 2017 Canadian Open: Results Chess Federation of Canada
* ↑ 41st Chess Olympiad: Tromsø 2014, Canada OlimpBase
* ↑ Chess Olympiad: 7 Minutes Of Tension In 1st Round Chess.com
* ↑ 43rd Chess Olympiad: Batumi 2018, Canada OlimpBase
* ↑ Staff writer(s). «Federations Ranking – Canada». FIDE, 01-05-2021.
# Sergio Camello Pérez

Sergio Camello Pérez (nascut el 10 de febrer de 2001) és un futbolista espanyol que juga com a davanter al Rayo Vallecano, cedit per l'Atlètic de Madrid.

## Carrera de club

Nascut a Madrid, Camello es va incorporar a l'equip juvenil de l'Atlètic de Madrid el 2009, amb vuit anys, procedent del CDS Las Encinas de Boadilla. Va debutar com a sènior amb el filial el 23 de setembre de 2018, entrant com a substitut a la segona part i marcant l'empat en la victòria fora de casa per 4-2 de Segona Divisió B contra el CDA Navalcarnero.
El 12 de maig de 2019, Camello va marcar un doblet en la derrota per 2-0 fora del Pontevedra CF. Va debutar el seu primer equip –i la Lliga– sis dies després; després d'entrar com a substitut a la mitja part de Thomas Partey, va aconseguir l'empat en un empat a 2 a 2 contra el Llevant UE, convertint-se en el primer jugador nascut al segle XXI a marcar per l'Atleti.
El 31 d'agost de 2021, Camello va passar al CD Mirandés de Segona Divisió en cedit per a la temporada 2021-22. Titular indiscutible, va marcar 15 gols durant la campanya, destacant els doblets contra la UD Las Palmas (victòria per 4-2), el CD Lugo (victòria per 3-2) i la SD Ponferradina (victòria per 3-1).
El 3 d'agost de 2022, Camello va renovar el seu contracte amb l'Atlètic fins al 2026 i es va traslladar al Rayo Vallecano cedit per a la temporada.

## Palmarès
### Selecció espanyola

* 1 Medalla d'or en els Jocs Olímpics: 2024

## Referències

* ↑ «Acta del Partido celebrado el 18 de maig de 2019, en Valencia» (en castellà). Reial Federació Espanyola de Futbol. Arxivat de l'original el 4 de març 2021. [Consulta: 18 juny 2019].
* ↑ «Así es Sergio Camello, la joya de la cantera del Atlético» (en castellà). ABC, 20-05-2019. [Consulta: 18 setembre 2019].
* ↑ «El Atlético B remonta en Navalcarnero para lograr su primer triunfo» (en castellà). Mundo Deportivo, 23-09-2018. [Consulta: 18 setembre 2019].
* ↑ «0–2. El Atleti B gana al Pontevedra y jugará los 'play-off'» (en castellà). Mundo Deportivo, 12-05-2019. [Consulta: 18 setembre 2019].
* ↑ «Camello offers glimpse of bright Atletico future as Griezmann, Godin depart». Reuters, 18-05-2019 [Consulta: 18 maig 2019].
* ↑ «Simeone 'proud' of departing quartet as Atletico prepare for new chapter». Goal.com, 18-05-2019.
* ↑ «Acuerdo con el Mirandés para la cesión de Camello» (en castellà). Atlético de Madrid, 31-08-2021. [Consulta: 31 agost 2021].
* ↑ «Camello renueva hasta 2026 y jugará cedido la próxima temporada en el Rayo Vallecano» (en castellà). Atlético de Madrid, 03-08-2022. [Consulta: 3 agost 2022].
* ↑ «El futbol espanyol es fa amb l’Or dels Jocs Olímpics de París 2024». Diari del Maestrat, 09-08-2024. [Consulta: 25 octubre 2024].

## Enllaços externs

* Sergio Camello Pérez a BDFutbol
* Sergio Camello Pérez, Fitxa a Soccerway
# Els Verds-Opció Verda

Els Verds-Opció Verda és una partit polític que s'origina a partir de militants en desacord amb la decisió de la majoria de Els Verds (Confederació Ecologista de Catalunya) d'abandonar Iniciativa per Catalunya-Els Verds.
Partidaris d'un acord amb Iniciativa per Catalunya al principi, l'autoqualificació de Verds per part d'Iniciativa va enrarir la seva relació. Va ser reconeguda per part de Los Verdes com a integrant seus i va realitzar un acord amb el PSC concorrent com a independents en les llistes del PSC a les eleccions legislatives de 2004, en el marc de l'acord PSOE-Los Verdes a nivell espanyol.
Els Verds-Opció Verda té com a líder a Joan Oms, que va ésser diputat independent per la circumscripció electoral de Barcelona al Congrés dels Diputats d'Espanya durant 2006-2008, a mitjan legislatura. Això va ser possible per la renúncia de José Montilla per prendre el càrrec de president en la Generalitat de Catalunya i el pacte que en 2004 havia unit temporalment a la Confederació dels Verds i el PSOE. Aquesta circumstància va fer que Opció Verda entrés de facto a la Confederación de Los Verdes.
En les eleccions Generals del 2008 Els Verds-Opció Verda va trencar l'acord amb el PSC i Joan Oms encapçalà la llista d'aquesta organització obtenint a Catalunya 4.000 vots.

## Referències

* ↑ Company, Enric «Los expulsados de Els Verds se preparan para constituirse en partido» (en castellà). El País [Madrid], 07-05-1998. ISSN: 1134-6582.
* ↑ «archive.ph». Arxivat de l'original el 2012-06-29. [Consulta: 4 octubre 2022].

## Enllaços externs

* Els Verds-Opció Verda Arxivat 2011-11-04 a Wayback Machine.
# Frank Waller

Frank Laird Waller (Saint Paul, Minnesota, 24 de juny de 1884 – Kansas City, Missouri, 29 de novembre de 1941) va ser un atleta estatunidenc que va córrer a primers del segle XX i que s'especialitzà en els 400 metres.

## Carrera esportiva

El 1904 va prendre part en els Jocs Olímpics de Saint Louis, en què va guanyar la medalla de plata en les curses dels 400 metres i dels 400 metres tanques, per darrere Harry Hillman en ambdós casos.
Fou campió dels Estats Units en les 440 iardes el 1905 i 1906, i en les 220 iardes tanques.

### Millors marques

* 440 iardes. 49,6", el 1905
* 400 metres tanques. 53,6", el 1904

## Carrera musical

El 1907 es graduà a la Universitat de Wisconsin i posteriorment fou el pianista de la cantant Lillian Russell en una gira. Més tard fou professor de cant i dirigí el departament de cant al Conservatori de Música de Kansas City. Durant la seva carrera fou director de la Tri-City Symphony, Milwaukee Philarmonic Orchestra, National Broadcasting Company a Nova York i la WPA Orchestra a Richmond.

## Referències

* 1 2 3 «Frank Waller» (en anglès). sports-reference.com. Arxivat de l'original el 2012-01-28. [Consulta: 6 setembre 2012].
# Cristhian Andrey Mosquera Ibarguen

Cristhian Andrey Mosquera Ibarguen, més conegut com a Cristhian Mosquera (Alacant, 27 de juny del 2004) és un futbolista valencià, que juga com a defensa al València CF.
Mosquera va fitxar pel València CF als 12 anys, provinent de l'Hèrcules. Anteriorment havia jugat futbol sala al SCD Carolinas i a Cañavate San Blas.

## Palmarès
### Selecció espanyola

* 1 Medalla d'or en els Jocs Olímpics: 2024

## Referències

* ↑ A.García. «Mosquera da pasos de gigante con la sub-18». Levante-EMV, 10-10-2021. [Consulta: 7 gener 2022].
* ↑ «Cristhian Mosquera | DER SPIEGEL». [Consulta: 7 gener 2022].
* 1 2 «Cristhian Mosquera aprovecha la oportunidad y se asienta en el once del València Mestalla», 22-09-2021. [Consulta: 7 gener 2022].
* ↑ «El futbol espanyol es fa amb l’Or dels Jocs Olímpics de París 2024». Diari del Maestrat, 09-08-2024. [Consulta: 25 octubre 2024].

## Enllaços externs

* Cristhian Andrey Mosquera Ibarguen a BDFutbol
# Gourmet

Gourmet és una paraula d'origen francès associada amb les arts culinàries dels aliments i les begudes de qualitat o l'alta cuina (haute cuisine) que es caracteritza per les preparacions refinades i molt elaborades i la presentació refinada. Aquest terme sovint es fa servir en sentit positiu al contrari que el terme de gourmand (golafre).

## Origen de la paraula

La paraula gourmet prové del terme francès per designar un tastavins empleat d'un venedor de vins Al segle xviii, gourmet i gourmand connotaven connotacions negatives de golafreria, que actualment només s'han mantingut pel terme gourmand. Gourmet va passar a ser respectable en l'obra de Monsieur Grimod de la Reynière, en el seu Almanach des Gourmands, que en la pràctica és la primera guia de restaurants del món que es va publicar a París de 1803 a 1812. Anteriorment fins i tot la liberal Encyclopédie oferia un to moralitzant en l'entrada Gourmandise, definida com a "refinat i incontrolat amor pel bon menjar".

## Referències

* ↑ Cotgrave's French-English dictionary of 1611, quoted by Jean-Louis Flandrin, whose chapter "Distinction Through Taste", in A History of Private Life: Passions of the Renaissance (Belknap Press, Harvard University) 1989:289-92, "Gluttons and Epicures", traces the significance of these French terms in the seventeenth and eighteenth centuries.

## Vegeu també

* Delicadesa
* Afrodisíac

## Enllaços externs

* Appetite Fine Catering and Gourmet Cuisine for Hampshire UK
# Hadriani

Hadriani (en grec antic Ἁδσιάνοι) era una ciutat de Bitínia no llunyana de la riba oest del riu Ríndacos.
Tal com es dedueix pel seu nom, la va construir l'emperador Hadrià, i per això no en parla Claudi Ptolemeu. Estava situada en un contrafort del Mont Olimp, al sud-est de Poemanenus. Hamilton la situa a unes ruïnes properes a Beyjik, entre Brusa i Pèrgam, però no se segur. L'any 117 hi va néixer el retòric Publi Eli Aristides. Al segle iv era seu d'un bisbe, segons el geògraf Hièrocles.

## Referències

* ↑ Smith, William (ed.). «Hadriani». Dictionary of Greek and Roman Geography (1854). [Consulta: 2 maig 2021].
# Hartselle

Hartselle és una població dels Estats Units a l'estat d'Alabama. Segons el cens del 2000 tenia 12.019 habitants.

## Demografia

Segons el cens del 2000, Hartselle tenia 12.019 habitants, 4.816 habitatges, i 3.534 famílies. La densitat de població era de 312,3 habitants/km².
Dels 4.816 habitatges en un 35,4% hi vivien nens de menys de 18 anys, en un 59,1% hi vivien parelles casades, en un 10,9% dones solteres, i en un 26,6% no eren unitats familiars. En el 24,4% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,5% tenia menys de 18 anys, un 7,7% entre 18 i 24, un 29,3% entre 25 i 44, un 23,5% de 45 a 60 i un 14% 65 anys o més.
L'edat mediana era de 37 anys. Per cada 100 dones hi havia 92,3 homes. Per cada 100 dones de 18 o més anys hi havia 88,8 homes.
La renda mediana per habitatge era de 40.461 $ i la renda mediana per família de 47.685 $. Els homes tenien una renda mediana de 40.211 $ mentre que les dones 24.124 $. La renda per capita de la població era de 20.727 $. Aproximadament el 6,6% de les famílies i el 8,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Heather Couper

Heather Anita Couper (Wallasey, Anglaterra, 2 de juny de 1949 - Aylesbury, 19 de febrer de 2020) va ser una astrònoma anglesa. Professora d'astronomia al Gresham College de Londres, i presidenta de l'Associació Astronòmica Britànica (en anglès: British Astronomical Association) de 1984 a 1986, va ser una figura cabdal per a la popularització i vulgarització de l'astronomia a la televisió durant els anys 1980 i 1990.
Per a homenatjar la seva trajectòria, un asteroide, el 3922 Heather, va rebre el seu nom.